L 202/26 Jurnalul Oficial al Uniunii Europene 28.7.2012 DECIZIA COMISIEI din 12 iulie 2012 de stabilire a criteriilor ecologice de acordare a etichetei ecologice a UE pentru hârtia de ziar [notificată cu numărul C(2012) 4693] (Text cu relevanță pentru SEE) (2012/448|UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 66/2010 al Parla- mentului European şi al Consiliului din 25 noiembrie 2009 privind eticheta UE ecologică (!), în special articolul 8 alineatul (2) după consultarea Comitetului pentru etichetare ecologică al Uniunii Europene, întrucât: (1) În temeiul Regulamentului (CE) nr. 66/2010, eticheta ecologică a UE poate fi acordată produselor cu impact redus asupra mediului pe durata întregului lor ciclu de Viață. (2)  Regulamentul (CE) nr. 66/2010 prevede stabilirea de criterii specifice de acordare a etichetei ecologice a UE, în funcție de categoriile de produse. (3) Deoarece producția de hârtie de ziar consumă cantități semnificative de energie, lemn și substanțe chimice şi poate conduce la daune sau la riscuri pentru mediu legate de utilizarea resurselor naturale, este oportun să se stabilească criterii de acordare a etichetei ecologice a UE pentru categoria de produse „hârtie de ziar”. (4) Măsurile prevăzute de prezenta decizie sunt conforme cu avizul comitetului instituit prin articolul 16 din Regula- mentul (CE) nr. 66/2010, ADOPTĂ PREZENTA DECIZIE: Articolul 1 (1) Categoria de produse „hârtie de ziar” cuprinde hârtia fabricată din pastă de lemn şi utilizată pentru tipărirea ziarelor și a altor produse tipărite. (2) Categoria de produse „hârtie de ziar” nu include hârtia de copiat şi hârtia grafică, hârtia termosensibilă, hârtia fotografică și hârtia fără carbon, hârtia de ambalaj şi de împachetat și nici hârtia parfurnată. () JO L 27, 30.1.2010, p. 1. Articolul 2 În sensul prezentei decizii, se aplică următoarele definiții: 1. „hârtie de ziar” înseamnă hârtia utilizată în principal pentru tipărirea de ziare, fabricată din pastă de lemn și/sau din hârtie reciclată, a cărei greutate variază între 40 g/m? și 65 g|m*. 2. „fibre reciclate” înseamnă fibre deviate de la fluxul de deșeuri în cursul unui proces de producție sau generate de gospodării sau de unități comerciale, industriale şi insti- tuționale în calitate de utilizatori finali ai produsului, care nu mai pot fi folosite pentru scopul căruia i-au fost destinate. Articolul 3 Pentru a primi eticheta ecologică a UE în temeiul Regula- mentului (CE) nr. 66/2010, hârtia de ziar trebuie să se încadreze în categoria de produse „hârtie de ziar” definită la articolul 1 din prezenta decizie şi să îndeplinească criteriile, precum și cerințele de evaluare şși de verificare aferente, stabilite în anexa la prezenta decizie. Articolul 4 Criteriile pentru categoria de produse „hârtie de ziar”, precum şi cerințele de evaluare și de verificare aferente, sunt valabile timp de trei ani de la data adoptării prezentei decizii. Articolul 5 p A Numărul de cod atribuit categoriei de produse „hârtie de ziar” în scopuri administrative este „037”. Articolul 6 Prezenta decizie se adresează statelor membre. Adoptată la Bruxelles, 12 iulie 2012. Pentru Comisie Janez POTOCNIK Membru al Comisiei